CELEX: 32014L0085
Language: sl
Date: 2014-07-01 00:00:00
Title: Direktiva Komisije 2014/85/EU z dne 1. julija 2014 o spremembi Direktive 2006/126/ES Evropskega parlamenta in Sveta o vozniških dovoljenjih  Besedilo velja za EGP

2.7.2014   
            
            
               SL
            
            
               Uradni list Evropske unije
            
            
               L 194/10
            
         DIREKTIVA KOMISIJE 2014/85/EU
   z dne 1. julija 2014
   o spremembi Direktive 2006/126/ES Evropskega parlamenta in Sveta o vozniških dovoljenjih
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2006/126/ES Evropskega parlamenta in Sveta z dne 20. decembra 2006 o vozniških dovoljenjih (1) in zlasti člena 8 Direktive,
   ob upoštevanju naslednjega:
   
               (1)
            
            
               Na področju varnosti v predorih v Uniji so bile dosežene znatne izboljšave, med drugim tudi z Direktivo 2004/54/ES Evropskega parlamenta in Sveta (2). Da bi v celoti zagotovili učinkovitost teh izboljšav, je potrebno zagotoviti, da vozniki poznajo in razumejo načela varne vožnje v predorih in se po njih tudi ravnajo. Zahteve v zvezi s teoretičnim in praktičnim preskusom iz Direktive Sveta 91/439/EGS (3) so bile zato ustrezno spremenjene z Direktivo Komisije 2008/65/ES (4), spremenjene pa bi morale biti tudi zahteve iz prenovljene Direktive 2006/126/ES.
            
         
               (2)
            
            
               Od sprejetja Direktive 2006/126/ES se je znanstveno poznavanje zdravstvenih stanj, ki vplivajo na sposobnost za vožnjo, izboljšalo, zlasti kar zadeva oceno povezanih tveganj za varnost v cestnem prometu kot tudi učinkovitosti zdravljenja za preprečevanje teh tveganj. Pred kratkim so postale razpoložljive številne študije in raziskave, ki dokazujejo, da je sindrom obstruktivne apneje v spanju eden izmed najpomembnejših dejavnikov tveganja za prometne nesreče z motornimi vozili. Zato bi bilo treba tej zdravstveni motnji posvetiti več pozornosti v kontekstu zakonodaje Unije v zvezi vozniškim dovoljenjem.
            
         
               (3)
            
            
               Iz tega razloga bi bilo treba spremeniti Direktivo 2006/126/ES, da se Priloga III prilagodi znanstvenemu in tehničnemu napredku.
            
         
               (4)
            
            
               V Prilogi II k Direktivi 2006/126/ES so bile po njeni spremembi z Direktivo Komisije 2012/36/EU (5) odkrite uredniške napake. Te bi bilo treba odpraviti.
            
         
               (5)
            
            
               Države članice so se v skladu s skupnimi političnimi izjavami držav članic in Komisije z dne 28. septembra 2011 o obrazložitvenih dokumentih (6) zavezale, da bodo v upravičenih primerih obvestilu o svojih ukrepih za prenos priložile enega ali več dokumentov, ki bodo pojasnjevali razmerje med elementi direktive in ustreznimi deli nacionalnih instrumentov o prenosu.
            
         
               (6)
            
            
               Ukrepi iz te direktive so v skladu z mnenjem Odbora za vozniška dovoljenja –
            
         SPREJELA NASLEDNJO DIREKTIVO:
   Člen 1
   Prilogi II in III k Direktivi 2006/126/ES se spremenita v skladu s Prilogo k tej direktivi.
   Člen 2
   1.   Države članice najpozneje 31. decembra 2015 sprejmejo in objavijo zakone in druge predpise, potrebne za uskladitev s to direktivo. Komisiji takoj sporočijo besedilo navedenih predpisov.
   Navedene predpise uporabljajo od 31. decembra 2015.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice Komisiji sporočijo besedilo temeljnih predpisov nacionalne zakonodaje, sprejetih na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 1. julija 2014
      
         
            Za Komisijo
         
         
            V imenu predsednika
         
         Siim KALLAS
         
            Podpredsednik
         
      
   
   
      (1)  UL L 403, 30.12.2006, str. 18.
   
      (2)  Direktiva 2004/54/ES Evropskega parlamenta in Sveta z dne 29. aprila 2004 o minimalnih varnostnih zahtevah za predore v vseevropskem cestnem omrežju (UL L 167, 30.4.2004, str. 39).
   
      (3)  Direktiva Sveta 91/439/EGS z dne 29. julija 1991 o vozniških dovoljenjih (UL L 237, 24.8.1991, str. 1).
   
      (4)  Direktiva Komisije 2008/65/ES z dne 27. junija 2008 o spremembi Direktive Sveta 91/439/EGS o vozniških dovoljenjih (UL L 168, 28.6.2008, str. 36).
   
      (5)  Direktiva Komisije 2012/36/EU z dne 19. novembra 2012 o spremembi Direktive 2006/126/ES Evropskega parlamenta in Sveta o vozniških dovoljenjih (UL L 321, 20.11.2012, str. 54).
   
      (6)  UL C 369, 17.12.2011, str. 14.
   
      PRILOGA
      
                  1.
               
               
                  Priloga II k Direktivi 2006/126/ES se spremeni:
                  
                              (a)
                           
                           
                              točka 2.1.3 se nadomesti z naslednjim:
                              
                                          „2.1.3
                                       
                                       
                                          Cesta:
                                          
                                                      —
                                                   
                                                   
                                                      najpomembnejša načela glede spoštovanja varnostne razdalje med vozili, zavornih razdalj in oprijemanja cestišča v različnih vremenskih in cestnih pogojih,
                                                   
                                                
                                                      —
                                                   
                                                   
                                                      dejavniki tveganja pri vožnji v različnih pogojih na cesti, še zlasti, ker se spreminjajo z vremenom in so podnevi ali ponoči različni,
                                                   
                                                
                                                      —
                                                   
                                                   
                                                      lastnosti različnih vrst cest in s tem povezane zakonske zahteve,
                                                   
                                                
                                                      —
                                                   
                                                   
                                                      varna vožnja v cestnih predorih;“;
                                                   
                                                
                                    
                        
                              (b)
                           
                           
                              točka 5.1.3 se nadomesti z naslednjim:
                              
                                          „5.1.3.
                                       
                                       
                                          Posebne določbe v zvezi z vozili kategorij C, CE, D in DE
                                          Države članice se lahko odločijo, da na vozniških dovoljenjih za vozila kategorij C, CE, D ali DE iz točke 5.1.2 ne bodo navajale nobenih omejitev na vozila z avtomatskim menjalnikom, če ima kandidat že vozniško dovoljenje, pridobljeno na podlagi opravljenega preizkusa na vozilu z ročnim menjalnikom za vsaj eno izmed naslednjih kategorij: B, BE, C, CE, C1, C1E, D, DE, D1 ali D1E, ter je med preizkusom spretnosti in ravnanja opravil operacije iz točke 8.4.“;
                                       
                                    
                        
                              (c)
                           
                           
                              točka 6.3.8 se nadomesti z naslednjim:
                              
                                          „6.3.8
                                       
                                       
                                          posebni deli cest (če so na voljo): krožna križišča; nivojski prehodi; postajališča tramvaja/avtobusa; prehodi za pešce; vožnja navzgor/navzdol po dolgih klancih; predori;“;
                                       
                                    
                        
                              (d)
                           
                           
                              točka 7.4.8 se nadomesti z naslednjim:
                              
                                          „7.4.8
                                       
                                       
                                          posebni deli cest (če so na voljo): krožna križišča; nivojski prehodi; postajališča tramvaja/avtobusa; prehodi za pešce; vožnja navzgor/navzdol po dolgih klancih; predori;“;
                                       
                                    
                        
                              (e)
                           
                           
                              točka 8.3.8 se nadomesti z naslednjim:
                              
                                          „8.3.8
                                       
                                       
                                          posebni deli cest (če so na voljo): krožna križišča; nivojski prehodi; postajališča tramvaja/avtobusa; prehodi za pešce; vožnja navzgor/navzdol po dolgih klancih; predori;“.
                                       
                                    
                        
            
                  2.
               
               
                  V Prilogi III k Direktivi 2006/126/ES se oddelek 11 (NEVROLOŠKE BOLEZNI) nadomesti z naslednjim:
                  „NEVROLOŠKE BOLEZNI IN SINDROM OBSTRUKTIVNE APNEJE V SPANJU
                  NEVROLOŠKE BOLEZNI
                  
                           
                              11.1
                           
                           
                              Vozniških dovoljenj se ne sme izdati ali podaljšati kandidatom ali voznikom, ki imajo resno nevrološko bolezen, razen če vloga ni podprta s pooblaščenim zdravniškim mnenjem.
                              Nevrološke motnje, povezane z boleznimi ali kirurškimi posegi z vplivom na centralni ali periferni živčni sistem, ki vodijo do senzoričnih ali motornih napak ter motijo ravnotežje in koordinacijo, je treba ustrezno pretehtati v povezavi z njihovimi funkcionalnimi učinki in tveganji za napredovanje. V takšnih primerih se, kadar obstaja tveganje poslabšanja, izdaja ali podaljšanje dovoljenja lahko obravnava na podlagi rednih presoj.
                           
                        SINDROM OBSTRUKTIVNE APNEJE V SPANJU
                  
                           
                              11.2
                           
                           
                              V naslednjih odstavkih zmeren sindrom obstruktivne apneje v spanju ustreza številu apnej in hipopnej na uro (indeks apneja-hipopneja) med 15 in 29, hujši sindrom obstruktivne apneje v spanju pa ustreza indeksu apneja-hipopneja 30 ali več, pri čemer sta oba sindroma povezana s pretirano zaspanostjo čez dan.
                           
                        
                           
                              11.3
                           
                           
                              Kandidate ali voznike, pri katerih obstaja sum zmernega ali hujšega sindroma obstruktivne apneje v spanju, je treba napotiti po nadaljnje pooblaščeno zdravniško mnenje, preden se vozniško dovoljenje izda ali podaljša. Lahko se jim tudi odsvetuje vožnjo do potrditve diagnoze.
                           
                        
                           
                              11.4
                           
                           
                              Vozniška dovoljenja se lahko izdajo tistim kandidatom ali voznikom z zmernim ali hudim obstruktivnim sindromom apneje v spanju, ki so dokazali zadosten nadzor nad svojim stanjem ter skladnost z ustreznim zdravljenjem in, če obstaja, izboljšanje zaspanosti, in to potrdili s pooblaščenim zdravniškim mnenjem.
                           
                        
                           
                              11.5
                           
                           
                              Kandidati ali vozniki z zmernim ali hudim sindromom obstruktivne apneje v spanju, ki se zdravijo, redno hodijo na zdravstvene preglede, in sicer v presledkih, ki niso daljši od treh let za voznike skupine 1 oziroma enega leta za voznike skupine 2, da se ugotovi raven skladnosti z zdravljenjem, potreba po nadaljevanju zdravljenja in stalno pazljivo spremljanje stanja.“